Úradný vestník L 203 , 26/07/1991 S. 0108 - 0110

Fínske špeciálne vydanie: Kapitola 3 Zväzok 38 S. 0078

Švédske špeciálne vydanie: Kapitola 3 Zväzok 38 S. 0078



Smernica Komisie z 25. júna 1991, ktorou sa mení a dopĺňa smernica 86/109/EHS obmedzujúca uvádzanie na trh osiva určitých druhov krmovín a olejnín a priadnych rastlín, ktoré je úradne certifikované ako "základné osivo", alebo "certifikované osivo" (91/376/EHS) KOMISIA EURÓPSKEJ ÚNIE, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o uvádzaní na trh osiva krmovín [1], ktorá bola naposledy zmenená a doplnená smernicou 90/654/EHS [2], a najmä na jej článok 3 ods. 3, so zreteľom na smernicu Rady 86/109/EHS [3], zmenenú a doplnenú smernicou 89/424/EHS [4], a najmä na jej článok 3, keďže smernica 66/401/EHS povoľuje uvádzanie na trh základného osiva, certifikovaného osiva a obchodného osiva určitých druhov krmovín; keďže článok 3 ods. 3 smernice 66/401/EHS oprávňuje Komisiu zakázať uvádzanie na trh osiva, ktoré nebolo úradne certifikované ako "základné osivo" alebo "certifikované osivo"; keďže preto, smernica Komisie 86/109/EHS, inter alia, obmedzuje uvádzanie na trh osiva určitých druhov krmovín umožňujúc uvádzanie na trh len osiva úradne certifikovaného ako "základné osivo" alebo "certifikované osivo"; keďže pre niektoré z druhov uvedených v smernici 86/109/EHS tieto obmedzenia uvádzania na trh platia od 1. júla 1991; keďže sa v súčasnosti zdá, že členské štáty nebudú schopné dodržať tento termín výroby dostatočného množstva základného a certifikovaného osiva na zabezpečenie požiadaviek v rámci spoločenstva; keďže aj napriek tomu, členské štáty, ktoré úradne zaregistrovali odrody daných druhov, by mali podporiť výrobu osiva úradne certifikovaného ako "základné osivo" alebo "certifikované osivo"; keďže Komisia prehodnotí vhodné prostriedky na podporu uvádzania na trh takto vyrobeného osiva; keďže je preto vhodné zaviesť určité prechodné opatrenia pokým bude možné vyprodukovať dostatočné množstvo základného a certifikovaného osiva; keďže opatrenia tejto smernice sú v súlade so stanoviskom Výboru pre osivá a množiteľský materiál v poľnohospodárstve, záhradníctve a lesníctve, PRIJALA TÚTO SMERNICU: Článok 1 Týmto sa mení a dopĺňa smernica 86/109/EHS takto: 1. Článok 3 sa nahrádza týmto: "Článok 3 Členské štáty zabezpečia, že od 1. júla 1991 nebude povolené uvádzať na trh osivo: —Alopecurus pratensis L. | —psiarka lúčna | —Arrhenatherum elatius (L.) Beauv. ex J. S. et K. B. Presl | —ovsík obyčajný | —Bromus catharticus Vahl | —stoklas preháňavý | —Bromus sitchensis Trin. | —stoklas sitkanský | —Lupinus luteus. | —vlčí bôb žltý | —Lupinus angustifolius L. | —vlčí bôb úzkolistý | —Poa nemoralis L. | —lipnica hájna | —Trisetum flavescens (L.) Beauv. | —trojštet žltkastý | —Phacelia tanacetifolia Benth. | —facélia vratičolistá | —Sinapis alba L. | —horčica biela | pokiaľ nebolo úradne certifikované ako "základné osivo" alebo "certifikované osivo"." 2. Vkladá sa nasledujúci článok: "Článok 3a 1. Ak nie je uvedené inak v odstavci 5, členské štáty zabezpečia, že od 1. júla 1991 nebude povolené uvádzať na trh osivo —Agrostis canina L. | —psinček psí | —Festuca ovina L. | —kostrava ovčia | —Lupinus albus L. | —vlčí bôb biely, horké odrody | —Lupinus luteus L. | —vlčí bôb žltý, horké odrody | —Trifolium alexandrium L. | —ďatelina alexandrijská | —Trifolium incarnatum L. | —ďatelina purpurová | —Trifolium resupinatum L. | —ďatelina obrátená | —Vicia sativa L. | —vika siata | —Vicia villosa Roth | —vika huňatá | pokiaľ nebolo úradne uznané ako "základné osivo" alebo "certifikované osivo". 2. Členské štáty informujú Komisiu, pred dátumom uvedeným v odstavci 1, o množstve osiva druhov uvedených v odstavci 1, ktoré je potrebné na sejbu na ich územiach do 31. decembra 1991, z dôvodu pravdepodobného nedostatku úradne certifikovaného "základného osiva" alebo "certifikovaného osiva". 3. Členské štáty, ktoré informovali Komisiu v zmysle odstavca 2 o možnom nedostatku úradne certifikovaného "základného osiva" alebo "certifikovaného osiva", - zhromaždia všetky dostupné informácie týkajúce sa adaptácie odrôd príslušných druhov zaregistrovaných v spoločnom katalógu pre poľné rastlinné druhy na ich územiach a bezodkladne informujú Komisiu najneskôr do 1. októbra 1991, - podporia riadne udržiavanie existujúcich ekotypov príslušných druhov, aby spĺňali podmienky na ich oficiálne zaregistrovanie ako odrody. 4. Členské štáty, ktoré oficiálne zaregistrovali odrody daných druhov podporia produkciu osiva úradne certifikovaného ako "základné osivo" alebo "certifikované osivo". Komisia prehodnotí vhodné prostriedky na podporu uvádzania na trh takto vyrobeného osiva. 5. Týmto sa členské štáty uvedené v odseku 3 oprávňujú povoliť uvádzanie na trh osiva úradne kontrolovaného ako "obchodné osivo" do 31. decembra 1991, v množstve potrebnom na pokrytie nedostatku v zmysle odstavca 2. Úradná náveska musí obsahovať okrem informácií požadovaných v prílohe IV smernice 66/401/EHS: - deklarovaný typ daného materiálu, a - že osivo je určené výhradne pre daný členský štát. 6. V prípade nedostatkov, ktoré sa objavia po 31. decembri 1991, platia opatrenia článku 17 smernice 66/401/EHS." Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Keď členské štáty prijmú tieto opatrenia, uvedú v nich, alebo pri ich úradnom uverejnení, odkaz na túto smernicu. Podrobnosti o odkaze upravia členské štáty. Článok 3 Táto smernica je adresovaná členským štátom. V Bruseli 25. júna 1991 Za Komisiu Ray Mac Sharry člen Komisie [1] Ú. v. ES 125, 11.7.1966, s. 2298/66. [2] Ú. v. ES L 353, 17.12.1990, s. 48. [3] Ú. v. ES L 93, 8.4.1986, s. 21. [4] Ú. v. ES L 196, 12.7.1989, s. 50. --------------------------------------------------